Οι **Archive** είναι ένα συγκρότημα από το Λονδίνο της Αγγλίας, η μουσική των οποίων ανήκει σε διάφορα είδη.

Ιστορία
-------

Οι Archive (Αρκάιβ) δημιουργήθηκαν από τους Ντάριους Κίλερ και Ντάνι Γκρίφιθς το 1994 από τις στάχτες του "Genaside II". Μαζί με τη Ρόγια Άραμπ και τον ράπερ Ρόσκο Τζον, το συγκρότημα κυκλοφόρησε το πρώτο του δίσκο "*Londinium*" στη δισκογραφική εταιρία Island Records το 1996. Ο δίσκος αυτός ήταν καθαρά Τριπ χοπ (ακολουθώντας την πορεία των Μασίβ Ατάκ), (Ραπ με Αλτερνατίβ Ροκ). Οι κριτικές για τον δίσκο δεν ήταν και άσχημες, αλλά το συγκρότημα διαλύθηκε μέσα στον ίδιο χρόνο.

Το 1997, ο Κίλερ και ο Γκρίφιθς ξανά δημιούργησαν τους Archive με μία άλλη γυναικεία φωνή (Σούζαν Γούντερ) και το 1999 κυκλοφόρησε ο δεύτερος δίσκος με το όνομα "*Take My Head*", μια μίξη ποπ και συμφωνικής Τριπ-χοπ μουσικής, που το κατέστησε πιο μελωδικό από τον πρώτο δίσκο. Το συγκρότημα αναφέρεται στο "*Take My Head*" σαν "ο λιγότερο αγαπημένος δίσκος".

Ανάμεσα στις χρονιές 2002 και 2005, το συγκρότημα κυκλοφόρησε 3 δίσκους ακόμα, με τραγουδιστή τον Κρεγκ Γουόκερ, πρώην τραγουδιστής των Power of Dreams, και άρχισαν να γίνονται ολοένα και περισσότερο γνωστοί στο κοινό, ιδιαίτερα στη Γαλλία και την Πολωνία. Με αυτούς τους 3 δίσκους, οι Archive σταμάτησαν να είναι πλέον Τριπ-Χοπ & Ηλεκτρονική, αλλά είναι πιο κοντά σε ψυχεδελικό και Προγκρέσιβ ροκ, όπως οι Πινκ Φλόιντ και διάφορα άλλα συγκροτήματα. Το 2003, και
συγκεκριμένα τον Νοέμβριο, το συγκρότημα κυκλοφόρησε το Σάουντρακ της γαλλικής ταινίας "Μισέλ Βαλιάντ" (Michel Vaillant).

Οι Archive ανακοίνωσαν ότι ο Κρεγκ Γουόκερ δεν θα συμμετάσχει στις συναυλίες του συγκροτήματος τον Νοέμβρη του 2004 λόγω "απρόβλεπτων συνθηκών". Σε μία δήλωση του, ο Ντάριους Κίλερ υπονόησε ότι υπάρχουν προσωπικά προβλήματα που δεν επιτρέπουν στον Γουόκερ να συμμετάσχει στην περιοδεία του συγκροτήματος. Τελικά, το 2005 ο Κίλερ και ο Γκρίφιθς σε μια συνέντευξη τους στον τηλεοπτικό σταθμό Άρτε (arte) επιβεβαίωσαν ότι ο Γουόκερ δεν ήταν πλέον μέλος των Archive και ότι δουλεύει σε ένα προσωπικό του δίσκο.

Το φθινόπωρο του 2004, οι Archive ανακοίνωσαν ότι ο Ντέιβιντ Πεν (Birdpen) θα πάρει τη θέση του Γουόκερ στην περιοδεία Noise, λόγω των συνεχόμενων προβλημάτων μεταξύ του Γουόκερ και των υπόλοιπων μελών του συγκροτήματος. Κατά την περιοδεία τους στη Βιέννη της Αυστρίας, ο Κίλερ και ο Γκρίφιθς συνάντησαν τον τραγουδιστή Πόλαρντ Μπεριέρ. Οι τρεις τους ξεκίνησαν να γράφουν και να ετοιμάζουν καινούρια τραγούδια, τα οποία έγραψαν στα Southside Studios στο Λονδίνο τον Σεπτέμβρη του 2005.

Τον Μάιο του 2006, κυκλοφόρησε ο δίσκος "*Lights*", με πρώτο CD Single το "System". Ο Ντέιβιντ Πεν βοήθησε σε 3 από τα τραγούδια του δίσκου, ενώ η Μαρία Κιου τραγούδησε σε 4. Κατά την Ευρωπαϊκή τους περιοδεία, οι Archive χρησιμοποιούν σαν τραγουδιστές τους Ντέιβ Πεν, Πόλαρντ Μπεριέρ και Μαρία Κιου.

Επειδή η περιοδεία "Lights" χαρακτηρίστηκε ως άψογη, μαγνητοσκόπησαν ένα ζωντανό DVD στο Παρίσι τον Ιανουάριο του 2007.

Το 2008 τα μέλη του συγκροτήματος δημιουργούν τον επόμενο δίσκο, ο οποίος θα κυκλοφορήσει το 2009.

Μέλη
----

### Ενεργά μέλη

* Maria Q - Φωνητικά
* Holly Martin - Φωνητικά
* Pollard Berrier - Φωνητικά, Κιθάρα
* Dave Penney - Κιθάρα, Φωνητικά
* Steve Harris - Κιθάρα
* Jonathan Noyce - Μπάσο
* Lee Pomeroy - Μπάσο
* Darius Keeler - Συνθεσάιζερ, πιάνο
* Danny Griffiths - Συνθεσάιζερ, samples
* Smiley - Ντραμς

### Παλαιότερα Μέλη

* Craig Walker - Φωνητικά, Κιθάρα
* Roya Arab - Φωνητικά
* Rosko John - Φωνητικά, Rap

Δισκογραφία
-----------

### Άλμπουμ σε Στούντιο

* *Londinium* (1997)
* *Take My Head* (1999)
* *You All Look The Same To Me* (2002)
* *Noise* (2004)
* *Unplugged* (2005)
* *Lights* (2006)
* *Controlling-Crowds* (2009)
* *With Us Until You're Dead* (2012)
* *Axiom* (2014)
* *Restriction* (2015)
* *The False Foundation* (2016)
* *Call to Arms and Angels* (2022)

### EP

* *Absurd EP* (2002)

### Ζωντανά Ηχογραφημένοι Δίσκοι

* *Live at Paris/France Inter* (2002)
* *Live at Zenith* (2007)

### Συλλογές κ.α.

* *Michel Vaillant* (soundtrack από την ταινία Michel Vaillant (2003) )

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Μαρτίου 2016. Ανακτήθηκε στις 5 Οκτωβρίου 2019.
2. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Archive** |

* Επίσημος ιστότοπος (Αγγλικά)
* Επίσημο MySpace
* "Οι σκοτεινοί πρίγκιπες του ροκ", εφημερίδα "Το Βήμα"[*νεκρός σύνδεσμος*]
* "Κάθε άλμπουμ είναι πρόκληση". εφημερίδα "Ελευθεροτυπία"

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 149128981
* LCCN: no2013069728
* ISNI: 0000 0001 2348 3314
* GND: 10315119-9
* MusicBrainz: bd513de0-e42f-425e-ae46-817d7bc5fb1c

 |

 |